कन्हैया का गिरिराज सिंह पर हमला- वीजा मंत्री के बारे में यही कहना ठीक होगा, 'नाच न जाने पाकिस्तान टेढ़ा'  
कन्हैया कुमार का गिरिराज सिंह पर हमला
'वीजा मंत्री 5000 बार पाकिस्तान का नाम ले चुके होंगे'
कन्हैया ने पीएम मोदी पर भी निशाना साधा
इसके अलावा कन्हैया कुमार (Kanhaiya Kumar) ने PM मोदी पर भी जमकर हमला बोला. कन्हैया ने लिखा, 'मोदी सरकार ने नोटबंदी करके पहले करोड़ों लोगों को लाइन में खड़ा करके उनका सारा पैसा अकाउंट में जमा करवाया और फिर बैंक अकाउंट में मिनिमम बैलेंस का जुर्माना लगा दिया. मिनिमम बैलेंस ग़रीब किसान-मज़दूरों, घर से दूर रहकर पढ़ाई करने वाले विद्यार्थियों आदि का होता है. इस सरकार ने ग़रीबों का पैसा लूटकर अमीरों की झोली भरी है और इस लूटतंत्र पर सवाल करने वालों को देशद्रोही कहकर बदनाम किया है.
कन्हैया (Kanhaiya Kumar) ने आगे लिखा, 'जिस बेगूसराय ने आज़ादी से पहले अंग्रेजों के छक्के छुड़ाए थे, वही आज लुटेरों और दंगाइयों को आईना दिखा रहा है. यह कोई आम चुनाव नहीं है, बल्कि सच को सच और झूठ को झूठ साबित करने का एक बड़ा मौका है. भाजपा की सरकार ने अपने सियासी फ़ायदे के लिए बेगूसराय की मिट्टी को बदनाम किया है और इसका जवाब बेगूसराय की जनता अपने वोट के ज़रिए जरूर देगी.